Diari Oficial de la Generalitat Valenciana


Sumari del DOGV 3801, del 26-07-2000 (2000/6115)

ORDRE de 4 de juliol de 2000, de la Conselleria de Cultura, i Educació, per la qual es modifiquen els imports globals màxims assignables per al primer quadrimestre del curs escolar 2000/2001 en la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, en les modalitats general i restringida, per al citat curs escolar.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6115


Data del document
:   04-07-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * ensenyament privat
    * suport econòmic
    * ajuda pública

ORDRE de 4 de juliol de 2000, de la Conselleria de Cultura, i Educació, per la qual es modifiquen els imports globals màxims assignables per al primer quadrimestre del curs escolar 2000/2001 en la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, en les modalitats general i restringida, per al citat curs escolar. [2000/6115]
  
L'Ordre de 6 d'abril de 2000, de la Conselleria de Cultura, Educació i Ciència (DOGV núm. 3.736, de 25 d'abril) va establir la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, en les modalitats general i restringida, per al curs escolar 2000/2001.
  
Els apartats 1 i 2 de l'article segon de la citada ordre establien els imports globals màxims que podrien assignar-se per a estes ajudes en les modalitats general i restringida respectivament per al primer quadrimestre del curs escolar 2000/2001, xifrats en 851.861.518 PTA per a la modalitat A (general) i en 210.224.314 PTA per a la modalitat B (restringida), dotacions financeres disponibles del total de les línies de subvenció 409 i 415 de la secció, servei i programa 45.91.308.72 (Ensenyament Primari) del Pressupost de la Generalitat Valenciana per a l'exercici 2000, les quals donen també cobertura al pagament de les ajudes per al segon i tercer quadrimestres del curs 1999/2000, concedides per resolucions de 22 de juliol de 1999, de la Direcció General de Centres Docents (DOGV núm. 3.574, de 2 de setembre).
  
Una vegada finalitzat el procés de tramitació dels expedients de reintegrament que van ser oberts a determinats centres beneficiaris de les convocatòries del curs 1999/2000, hi ha crèdits addicionals per import de 3.154.392 PTA per a la modalitat general i 712.200 PTA per a la modalitat restringida, els quals ja no estan afectats al pagament d'ajudes del curs 1999/2000 i que, per tant, poden ser incorporats com a ampliació dels crèdits inicialment establits per a la convocatòria del curs 2000/2001.
  
Per tot això, i en virtut de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es modifiquen els imports globals màxims fixats en els apartats 1 i 2 de l'article segon de l'Ordre de 6 d'abril de 2000, de la Conselleria de Cultura, Educació i Ciència, per a subvencionar el primer quadrimestre del curs escolar 2000/2001 en les modalitats general i restringida d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana, resultant els següents imports:
  
- Modalitat A (general): 204.761.812 PTA (3.463.070,96 euros).
  
- Modalitat B (restringida): 977.535.320 PTA (1.535.497,17 euros).
  
DISPOSICIONS FINALS
  
Primera
  
La present ordre entrarà en vigor el dia de la seua data, sense perjudici de la seua posterior publicació en el Diari Oficial de la Generalitat Valenciana.
  
Segona
  
Segons allò establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present ordre, que posa fi a la via administrativa, la persona interessada podrà interposar un recurs potestatiu de reposició o bé, directament, un recurs contenciós administratiu en els terminis i davant els òrgans assenyalats a continuació:
  
El recurs potestatiu de reposició haurà de ser interposat davant el conseller de Cultura y Educació en el termini d'un mes comptador des de l'endemà de la publicació de la present ordre en el Diari Oficial de la Generalitat Valenciana.
  
El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present ordre en el Diari Oficial de la Generalitat Valenciana.
  
València, 4 de juliol de 2000
  
El conseller de Cultura i Educació,